   

Projektu uzraudzības komisijas sēdes protokols
Ādažos, 2026. gada 30. jūnijā			  			Nr. ĀNP/1-7-5/26/11
	
Sēdi vada:		Komisijas priekšsēdētājs G.Porietis
Piedalās:   		Komisijas locekļi: G.Miglāns, S.Mūze, I.Pērkone, E.Kāpa, L.Bernāns, Ģ.Dubkēvičs
Nepiedalās:	I.Krastiņš	
Uzaicināti: 	A.Plūksna, J.Tiļčika, A.Liniņš
Protokolē: 	G.Porietis
Sēde notiek: 	Klātienē un attālināti MS Teams vidē
Sēde sākās:	Sākās plkst. 13.00 un tika slēgta plkst.14.30
[bookmark: _Hlk68767904][bookmark: _Hlk92449248]DARBA KĀRTĪBA 
1. [bookmark: _Hlk117004533]Par ĀVS jaunas katlu mājas izbūvi kopā ar piebūvi.
2. Par domes lēmuma grozīšanas vajadzību.
3. Par topogrāfijas izstrādes pakalpojumu daļās – ĀVS piebūvei un stadiona mākslīgā seguma ierīkošanai.
SANĀKSMES GAITA
		0. Par ĀVS jaunas katlu mājas izbūvi kopā ar piebūvi


(I.Pērkone)
I.PĒRKONE informē:
1)	ĀVS katlu māja ir tehniski nolietojusies, iekārtas un inženiertīkli ir sasnieguši maksimālo ekspluatācijas laiku, un tā vairs nespēj pilnvērtīgi un energoefektīvi nodrošināt skolas ēkas un plānotā jaunā korpusa siltumapgādes slodzi. Lai novērstu avārijas situāciju riskus un nodrošinātu nepārtrauktu, autonomu un mūsdienīgu siltumapgādi visam skolas ēku kompleksam, nepieciešams veikt jaunas katlu mājas projektēšanu un būvniecību vienlaikus ar skolas piebūves realizācijas procesiem. Jaunas katlu mājas izbūvei, kā arī siltumapgādes sistēmas pieslēguma izveidei pie skolas ēkas nepieciešami aptuveni 200 000 EUR.
2)	Saimnieciski izdevīgāk ir būvēt nevis piebūvi pie esošās ĀVS ēkas, bet gan jaunu ēku. Saskaņā ar Civilās aizsardzības un katastrofas pārvaldīšanas likuma regulējumu, visām jaunbūvējamām izglītības iestāžu ēkām, kuru būvniecības ieceres process vai būvdarbi tiek uzsākti no 2027. gada 1. janvāra, obligāti jāparedz prasībām atbilstoša patvertne (civilās aizsardzības būve). Tā kā jaunā ĀVS korpusa būvniecības un nodošanas ekspluatācijā termiņi pārklājas ar minētā tiesiskā regulējuma spēkā stāšanos, patvertnes integrēšana ēkas pamatos un inženierkomunikācijās ir obligāts priekšnoteikums būvatļaujas saņemšanai un objekta nodošanai ekspluatācijā.
3)	Atbilstoši 2026. gadā izstrādātajam pētījumam “Publiskās un privātās partnerības finanšu un ekonomiskie aprēķini jaunas izglītības iestādes 1.-9. klasei izveidei”, patvertnes izbūves izmaksas uz 1 cilvēku tika rēķinātas 2275 EUR. Ņemot vērā, ka jaunajā korpusā ikdienā uzturēsies 310 cilvēki (300 audzēkņi un 10 pedagogi), kā arī pierēķinot inflāciju, patvertnes izbūves izmaksas varētu būt 811 073 EUR.
4)	Vienlaikus, izbūvējot jaunu un kompaktu lokālo katlu māju, atbrīvosies esošās katlu mājas telpas. Ņemot vērā ĀVS telpu vispārējo trūkumu, pašvaldībai ir lietderīgi veikt funkcionālo un tehnisko izvērtējumu par katlu mājas telpu turpmāko izmantošanu skolas vajadzībām (piemēram, sporta vai interešu izglītības telpas, palīgtelpas, noliktava).
5)	Gatavojot iepirkuma tehnisko specifikāciju un aktualizējot projekta finanšu aplēses, tika veikta iepriekš izstrādātā būvdarbu izmaksu aprēķina pārskatīšana. Vienlaikus, veicot pēdējo mēnešu publisko iepirkumu rezultātu un saņemto būvdarbu piedāvājumu tirgus analīzi, konstatēts būtisks cenu pieaugums, ko ietekmē būvnieku finansiālo risku ierēķināšana tāmēs. Līdz ar to plānotās būvniecības izmaksas ir noteiktas 3 331 EUR apmērā par 1 m², kas ĀVS piebūves izmaksas bez katlu mājas un patvertnes izbūves palielina līdz 3 331 251 EUR. 
KOMISIJA NOLEMJ:     Uzdot APN iekļaut jaunbūves projektēšanas darba uzdevumā arī nosacījumus katlu mājas un siltumapgādes tīkla izveidošanu.
		1. Par domes lēmuma grozīšanas vajadzību


(I.Pērkone)
I.PĒRKONE informē par nepieciešamību grozīt Ādažu novada pašvaldības domes 2026. gada 28. maija lēmumu Nr. 195 “Par Ādažu vidusskolas piebūves projektēšanu un izbūvi”, ņemot vērā iepriekšējā darba kārtības punktā nolemto, kā arī precizēt papildu uzdevumus - pašvaldības aģentūrai “Carnikavas komunālserviss” veikt esošās Ādažu vidusskolas katlu mājas tehnisko apsekošanu, sadarbībā ar Ādažu vidusskolas direktori izvērtēt un noteikt optimālo funkciju esošās Ādažu vidusskolas katlu mājas telpas pielāgošanai un izmantošanai pēc jaunas katlu mājas izbūves, kā arī organizēt nepieciešamās darbības, lai pēc jaunas katlu mājas izbūves Ādažu vidusskolas esošās katlu mājas ēku pielāgotu jaunai funkcijai.
KOMISIJA NOLEMJ:    Uzdot APN sagatavot grozījumus domes 2026. gada 28. maija lēmumā Nr. 195 “Par Ādažu vidusskolas piebūves projektēšanu un izbūvi” un organizēt tā izskatīšanu domes ārkārtas sēdē š.g. 1. jūlijā.
		1. Par topogrāfijas izstrādes pakalpojumu daļās – ĀVS piebūvei un stadiona mākslīgā seguma ierīkošanai


(A.LINIŅŠ)
A.LINIŅŠ informē par apsvērumiem Ādažu vidusskolas stadiona futbola laukuma dabiskā seguma aizstāšanai ar sintētisko segumu.
KOMISIJA NOLEMJ:      Uzdot SPN sniegt informatīvu ziņojumu IKSSK tās sēdē š.g. 1. jūlijā un iesniegt PUK detalizētāku un aprēķinos balstītu priekšlikumu.

Komisijas priekšsēdētājs									G.Porietis
ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

